# Donyo i kwan me praimari pi mwaka 2024



Cako kwan tye kare me yom cwiny madit pi lutino, lunyodo ki lugwok lutino. Wamito konyo wek yoo makilupo me coyo kede lutino i gang kwan obed yot adada boti.

I Victoria, latin ni tye ki twero me nongo pwony ki i gang kwan manongo kimoko pire manonge kama en bedo iye ('gang kwan ni me ikin gang') iter yup me *Education and Training Reform Act 2006*.

Itwero bene penyo pi kabedo i gang kwan mo manongo peke gang kwan ni me ikin gang. Gang kwan man obi neno peny ma megi malupe ki Cik Ma Kwako Keto Lutino i Gang Kwan. Pi ngec mapol ikom Cik Ma Kwako Keto Lutino i Gang Kwan, lim pot buk me intanet [Donyo i gang kwan](https://www.vic.gov.au/how-choose-school-and-enrol).

### Kare manyen pi lobo man ducu pi Cako Kwan (Yupe)

Mwaka me acel me kwan me praimari kilwongo ni Cako Kwan onyo Yupe. Wakati ki kare manyen me doro coyo lutino i Cako Kwan pi gangi kwan pa gamente me praimari me Victoria weng ma myero gulubi (nen pot buk nama 3). Kare me doro coone man tye ki miti me konyo in me niang awene ki kit me coyo latin ni me donyo i Cako Kwan pi mwaka kwan me 2024.

**Awene ma omito acoo kede latin na i mwaka kwan ne me acel me praimari?**

Latin ni omito obed mwaka 5 ikine me oo i nino dwe 30 me Dwe me Angwen i mwaka ma gicako kede kwan.

Mite ya ni lutino ma mwaka gi oromo 6 omito gubed ka kwan.

Wek icoo latin ni i gang kwan me praimari pa gamente me Victoria pi mwaka kwan me 2024, cwal i gang kwan man coc ma penyo pi donyo i gang kwan me oo i nino dwe 28 me Dwe me Abiro 2023.

### Atwero coyo latin na nining i mwaka kwan ne me acel me praimari?

Tim jami magi me coyo latin ni i mwaka kwan ne me acel me praimari:

1. Nong gang kwan ni me ikin gang ki i pot buk me intanet ma kilwongo ni Nong Gang Kwan Na (nen piny).
2. Kube ki gang kwan pa gamente me praimari wek imok kedgi nino me limo gang kwan onyo me niang matut ikom gang kwan man ki yoo ma omito ilup me penyo pi donyo i gang kwan man.
3. Kwany dul ngec ma kwako kit me coone i Cako Kwan (Yupe) i gang kwan ki intanet [Coone i Cako Kwan (Yupe)](https://www.vic.gov.au/enrolling-foundation-prep)  (m'obicako bedo tye i nino dwe 24 me Dwe me Angwen 2023).
4. Cwal waraga ma penyo pi donyo i Cako Kwan me oo i Ceng abic nino dwe 28 me Dwe me Abiro 2023.
5. Gibimini ngec ikom adugi pa waraga ma icoyo me penyo pi donyo me o i Ceng Abic nino Dwe 11 me Dwe me Aboro 2023. Ka kimini kabedo me donyo, omito iyee mic man me o i Ceng Abic nino dwe 25 me Dwe me Aboro 2023.
6. Bed tye i pwony me miyo ngec ikom kit me coone ki kit me kobo ikare me tam me kwan me 4 2023.
7. Latin ni obicako Cako Kwan nicake i Ceng Aryo nino dwe 30 me Dwe me Acel 2024.

### Atwero nongo gang kwan na me ikin gang nining?

Nong gang kwan ni ma ikin gang ki i buk me intanet ma kilwongo ni Nong Gang Kwan Na kun nongo ilupo yoo maping ni:

1. Coo [findmyschool.vic.gov.au](http://www.findmyschool.vic.gov.au/) i intanet ni.
2. Coo kama ibedo iye pi kare weng i 'Coo kama ibedo iye wek icak o'.
3. Yer 2024 iter 'Mwaka me coone'. Lok: Zon me gangi kwan pi mwaka 2024 obibedo tiye cok ki tum pa Tam me kwan me 1, 2023.
4. Yer Praimari iter 'Kit gang kwan'.

Cal me kabedo obinyutu kama ibedo iye cut, gang kwan ni me ikin gang, ki bene kiyung acam kit me kube ki gang kwan man. Ka inyiko piny, obinyuti bene gangi kwan 5 mukene matye cok loyo ki kama ibedo iye.

Itwero bene yenyo ki nying gang kwan iter 'Yeny gang kwan'.

### Latin na twero penyo pi donyo i gang kwan praimari pa gamente manongo pe ikin gangi kwan wa ma ikin gang?

Kakare, itwero cwala waraga me penyo pi donyo i gangi kwan mapat ki gang kwan matye ikin gangwu. Gang kwan obi neno waraga ma penyo pi donyo ni malupe ki Cik Makwako Keto Lutino i Gang Kwan ki kabedo kanonge. Itwero nongo ngec ikom kit ma waraga ma penyo pi donyo i gang kwan kitero kede calo gin mapire tek ki i pot buk me intanet ma kilwongo ni [Coone i gang kwan](https://www.vic.gov.au/how-choose-school-and-enrol).

**Ngo matime ka anongo waraga ma waca ni waraga na me penyo pi coone i gang kwan pe gi yee?**

Omito icwal waraga me penyo pi coyo latin ni i gang kwan mukene. Latin ni tye ki kabedo ma mege i gang kwan ne ma ikin gang. Kimoko gang kwan pa latin ni me ikin gang malupe ki kama en bedo iye kare weng. Lim [Nong Gang Kwan na](https://www.findmyschool.vic.gov.au/) me nongo kama gang kwan pa latin ni me ikin gang nonge iye. Pot buk me Intanet ma kilwongo ni [Coone i gang kwan](https://www.vic.gov.au/how-choose-school-and-enrol) bene twero konyi me moko kabedo pa latin ni me kare weng pi coone i gang kwan.

Itwero bene kok apil ikom mok man. Pot buk me Intanet ma kilwongo ni [Coone i Cako Kwan (Yupe)](https://www.vic.gov.au/enrolling-foundation-prep) tye ki ngec ikom yoo ma omito ilup ka imito koko apil ikom adugi pa waraga me penyo pi coone.

### Ngo matime ka kare ma kiketo me coone okato ma pud pe acoone?

Itwero cwalo waraga me penyo pi coyo latin ni i Cako Kwan pi mwaka kwan me 2024 icawa mokeken nicake ki i Tam me kwan me 2, 2023.

Kede kipenyi ni icwal waraga ni me penyo pi coone ni oo i Ceng Abic nino dwe 28 me Dwe me Abiro 2023, pud kibiyee waraga me penyo pi coone ingee nino dwe man ki bot gangi ma gukeng kare ma kiketo me penyo ne, ma gukobo kabedo ma gibedo iye ikare ducu onyo ma guoo nyen i Victoria.

Waraga me penyo pi coone ma kicwalo ingee nino dwe 28 me Dwe me Abiro 2023 gang kwan obitiyo igi kit manongo kinongo gi kede, malupe ki Cik Ma Kwako Keto Lutino i Gang Kwan pa dul man.

### Atwero nongo ngec mapol ikom coone i gang kwan me praimari ki kwene?

Itwero penyo gang kwan ni me ikin gang pi ngec mapol ikom yoo momito kilup me coone i Cako Kwan.

I acaki kwan me Tam me 2, 2023 itwero bene nongo dul ngec ikom yoo momito kilup me coone i Cako Kwan ki i pot buk me intanet me Acaki pa gangkwan ma kilwongo ni [Coone i Cako Kwan (Yupe)](https://www.vic.gov.au/enrolling-foundation-prep).

Ka imito kony me loko leb makicoyo kede dul ngec man, walegi ilok ki gang kwan praimari ni me ikin gang wek inong kony.

### Anga ma akube kede wek anong kony?

Ngat Ma Doro Lok Kom Kobo Nyo Loke, Ngat Ma Coyo Dano onyo Aedi me gang kwan praimari ma imito cwalo iye lapeny me coone twero konyi ki lapeny mokeken ma itwero bedo kede ikom yoo makilupo me coone.

### Kabedo me itanet ma piki tego

Walegi inong kabedo ma i intanet piny kany ma twero konyi i kare ma latin ni cako kwan me praimari i 2024:

Nong Gang Kwan na – [findmyschool.vic.gov.au](http://www.findmyschool.vic.gov.au/)

Ngec ikom zon mapatpat me gang kwan – [vic.gov.au/school-zones](http://www.vic.gov.au/school-zones)

Coone i Cako Kwan (Yupe) – [vic.gov.au/enrolling-foundation-prep](https://www.vic.gov.au/enrolling-foundation-prep)

Coone i gang kwan – [vic.gov.au/how-choose-school-and-enrol](https://www.vic.gov.au/how-choose-school-and-enrol)

Goro ki kwan ma jolo dano weng – [vic.gov.au/disability-and-inclusive-education](https://www.vic.gov.au/disability-and-inclusive-education)

Kit me kupe ki opic me i Rijon – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# Kare ma kiketo pi 2023-2024

|  |  |
| --- | --- |
| **Nino dwe me 2023** | **Tic** |
|
| Tam me 2: Ceng Baraja nino dwe 24 Dwe me Angwen 2023 – Ceng Abic nino dwe 23 Dwe me Abicel 2023 | |
| Tam me 1 ki 2, 2023 | Gangi kwan praimari timo lim, kare me miyo ngec ki tic mukene pi gangi matiye kayenyo kacoono latin gi pi Cako Kwan (Yupe) pi 2024. |
| I acaki kwan me Tam me 2, 2023 | Zon mapapat pi gangi kwan pi mwaka kwan 2024 kinyutu ki i [findmyschool.vic.gov.au](http://www.findmyschool.vic.gov.au/)  Lunyodo/lugwok lutino omito gucit i [findmyschool.vic.gov.au](http://www.findmyschool.vic.gov.au/) me neno kama gang kwan gi manongo kimoko pire manonge kama gin bedo iye nonge iye pi 2024.  Dul Ngec Ikom Coone pi Lunyodo/Lugwok Lutino tye pi kwanyo ne ki i intanet i [Coone i Cako Kwan (Yupe)](https://www.vic.gov.au/enrolling-foundation-prep). |
| Nicake ki i Cabit me 1, Tam me kwan me 2 2023 | Gangi kwan praimari twero poko Dul Ngec Ikom Coone bot gangi m'opore ki kin gangi m'orumo gang kwan. |
| Nicake ki i Cabit me 1, Tam me kwan me 2 2023 | **Penyo pi kabedo i gang kwan yape** – lunyodo/lugwok lutino twero cwalo waraga ma gupongo pi penyo pi kabedo bot gang kwan praimari pa gamente nicake i nino man. |
| Tam me kwan me 3: Ceng Baraja nino dwe 10 Dwe me Abiro 2023 – Ceng Abic nino dwe 15 Dwe me Abungwen 2023 | |
| Me oo i Ceng Abic nino dwe 28 Dwe me Abiro 2023 | **Kare me penyo pi kabedo i gang kwan cake** – lunyodo/lugwok lutino twero cwalo waraga ma gupongo pi penyo pi kabedo bot gang kwan praimari pa gamente nicake i nino man. |
| Me oo i Ceng Abic nino dwe 11 Dwe me Aboro 2023 | Gangi kwan praimari miyo ngec bot lunyodo/lugwok lutino iyoo me coc ikom adugi me miyo kabedo i Cako Kwan (Yupe), malupe ki 'Yo Makilupo Me Miyo Kabedo' kit matye kede iter Cik pa dul Ma Kwako Keto Lutino I Gang Kwan. Ikin man twero bedo waraga manyuto ni kiyee kigamo latin moni, waraga me miyo kabedo, onyo waraga manyutu ni kabedo ma ipenyo pire ni pe ononge.  Lunyodo/lugwok lutino ma kicwalo itgi waraga manyutu ni penyo pi kabedo ma gupenyo ni pe olare twero cako cwalo waraga ma gucoyo me koko apil ikom mok pe me minigi kabedo bot gang kwan ma cwinygi maro. |
| Me oo i Ceng Abic nino dwe 25 Dwe me Aboro 2023 | Lunyodo/lugwok lutino ma kicwalo itgi waraga me miyo kabedo gibinyutu yeyo gi i kom kabedo pa latin-gi me oo i nino man. |
| Me oo i Ceng Abic nino dwe 25 Dwe me Aboro 2023 | **Nino me agiki** pi lunyodo/lugwok lutino me cwalo koko icoc ikom mok pe me minigi kabedo i gang kwan ma cwinygi maro. |
| Me oo i Ceng Abic nino dwe 15 Dwe me Abungwen 2023 | Gangi kwan praimari miyo ngec bot lunyodo/lugwok lutino weng, i coc, ikom adugi me koko apil gi ikom mok pe me minigi kabedo ikin nino man. |
| Tam me kwan me 4: Ceng Baraja nino dwe 2 Dwe me Apar 2023 – Ceng Adek nino dwe 20 Dwe me Apar wiye Aryo 2023 | |
| Ikare me Tam me kwan me 4, 2023 | Gangi kwan praimari bedo ki pwonye ikom aloka loka onyo kobo. |
| Me oo i Ceng Abic nino dwe 20 Dwe me Apar 2023 | **Nino me agiki** pi lunyodo/lugwok lutino me cwalo koko apil i icoc ikom mok pe me minigi kabedo bot Dairekta Rijon m'opore me kabedo meno, kama koko gi me apil bot gang kwan gi ma cwinygi omaro pe onyako nyige. |
| Me oo Ceng Abic nino dwe 17 Dwe me Apar wiye Acel 2023 | Me oo i nino man, Rijon mapatpat miyo ngec i coc bot lunyodo/lugwok lutino weng ikom adugi pa koko gi me apil bot Dairekta me Rijon ikom mok pe me minigi kabedo. Man tye pi koko apil makinongo me oo inino me agiki me Ceng Abic nino dwe 20 Dwe me Apar 2023 keken. |